אייל ורד

הרב אייל ורד (נולד בכ' באב ה'תשל"ב, 31 ביולי 1972) הוא ר"מ במכון מאיר, רב קהילת "יחדיו" בפתח תקווה, מגיש תוכנית רדיו, סופר וחבר הנהלת ארגון רבני צהר. וחבר מליאת ההנהלה הארצית של בני עקיבא.

ביוגרפיה
נולד בפתח תקווה לאשר ולניצה. למד בישיבת בני עקיבא נחלים, ובהמשך בישיבת ההסדר 'הגולן' שבחיספין. שירת בצבא בשריון בחטיבה 188, ומשרת כרב חטיבה 679 במילואים בדרגת רב-סרן.

בסיום לימודיו בישיבת הגולן, המשיך ללימודים בכולל 'חזון אלחנן' בעיר דוד בירושלים. שימש כר"מ בישיבת נצר מטעי שבאריאל. לימד בבתי מדרש שונים, בהם: המכינה הקדם-צבאית עצם, בית מדרש לסטודנטים באריאל, מדרשה לבנות במכללת אריאל, ישיבה תיכונית דימונה, התוכנית 'אורייתא' של לימוד תורה לבנות שירות לאומי. מרצה במכון בניין שלם בקורס להכשרת מדריכי חתנים.

למד בבית המדרש להתחדשות של הרב דב זינגר, וחבר בצוות המנחים מטעם בית המדרש להתחדשות.

מרצה מומחה במאגר המרצים של משרד החינוך. ר"מ במכון מאיר, מלמד ומעביר סדנאות בבית המדרש 'מר"ץ' במסגרת הכשרת רבני קהילות.

חבר סגל במדרשה לנשים באוניברסיטת בר-אילן, יועץ תוכן חינוכי בערוץ מאיר לילדים בטלוויזיה ובאינטרנט, ומכהן כרב קהילת "יחדיו" בפתח תקווה.

משנת 2015 מכהן כחבר הנהלת ארגון רבני צהר.

הרב ורד כותב בבמות תורניות רבות, בהם טור שבועי מזה מספר שנים בעלון השבת באהבה ובאמונה.

הרב שותף בתוכנית חברותא – לימוד משותף בענייני תנ"ך בכאן מורשת יחד עם ידידיה תנעמי. התוכנית משודרת בימי חמישי בערב.

משיב באופן קבוע לשאלות מטעם ארגון רבני צהר באתר ynet.

בשנת תשפ"א מונה לחבר בוועדת המקצוע להוראת התנ"ך בחינוך ממלכתי דתי. בתשפ"ה צורף למועצה החינוכית של רשת אמי"ת, ולחבר מליאת ההנהלה הארצית של בני עקיבא.

נשוי למיכל, ראש אולפנת דרכי נעם בפתח תקווה. אב לשישה ילדים ומתגורר בשכונת הדר גנים שבפתח תקווה.

 עמדותיו 
בנובמבר 2021, שלח הרב אימייל לחברי קהילתו, בעקבות שאלות שהופנו אליו עם פרסום התחקיר והעדויות על מקרי ניצול מיני מצד הסופר ואיש החינוך חיים ולדר. את המלצתו החד-משמעית להוציא את ספריו של ולדר מהבית חתם במילים: 

הרב ורד מדגיש את חשיבות לימוד וידיעת התנ"ך מתוך חיבור לקורות ימינו ההיסטוריים ולתולדות התנועה הציונית.. ובנוסף עוסק ומלמד חסידות על ענפיה השונים כחלק מהמענה הנדרש לדעתו לצורכי היחיד בחיבור שלו לעבודת השם ובצורך והרצון בהתחדשות ומבט קיומי על התורה. שיעורו השבועי נפש הפרשה מהווה נדבך מרכזי בלימוד זה .

נמנה עם התומכים בחידוש מצוות תכלת בציצית. ורואה בחזרת מצווה זו חלק מסימני הגאולה.

ספריו
אל שפת אמת – שני כרכים העוסקים בתורות מפירוש השפת אמת – של רבי יהודה אריה לייב אלתר. בהוצאת דני ספרים, כרך אחד עוסק בפרשת השבוע וכרך אחד במועדי השנה.
פניך אבקש – סיפורים ותורות למעגל השנה שנאמרו במהלך העשור הראשון בקהילת יחדיו.
פניך אבקש חלק ב על התורה.- תורות ומאמרים שנאמרו בקהילת יחדיו. יצא לאור באלול תשפ"ד
רמזי אלול – עבודת הנפש לחודש התשובה, 209 עמ', בהוצאת מגיד.
אעירה שחר – שיעורים על ברכות השחר בדרך החסידות ופנימיות התורה.
עבודת הנפש – הדרכה לחיים מלאים לאור תורת החסידות. 290 עמ', הוצאת מגיד תשפ"ג.
הוציא כמה ספרי פרוזה:
בדרך ספרתי מעשה – לקט ספורים מפרי עטו. נושאיהם של הספורים מגוונים: צדיק ירושלמי התובע לבשר לו בשורות טובות, מפקד מחלקה שנפגע במחצבה בלבנון, זקן שהופיע בבית המדרש לשבועיים, ילד שקיבל תוכחה ביום הכיפורים – תוכחה שסופה אהבה גדולה, וחבר עלום שיעד להסתיר את עצמו. כל אלו ועוד שזורים יחד בשמונה סיפורים נפרדים, הקשורים זה לזה בחוטים עדינים. סיפורים אלו יוצאים מן החיים וחוזרים אליהם. מאירים באור מיוחד פינות נסתרות. כשבתווך עובר, נגלה ונסתר, הגעגוע לבית בנצרים. ואתו הכמיהה לפשטות, לתמימות ולתפילה, והרצון לפגוש שוב את נקודת הלב הפנימית המסתתרת, 182 עמ' בהוצאת ספריית נצרים.
 עד שמצאה – נער המחפש את דרכו מעולם של ציניות לעולם של כנות ותורה, עבריין נסתר ששב ומתגלה בהפתעה, נהג מונית שמדבר אל עצמו בלילה, כעס שמסתיר מאחוריו כאב, איש עם פנים צהובות שמופיע, נעלם ושוב מופיע, שני מהנדסים זקנים ברוסיה המחפשים את האלף בית, ומשחק מחבואים שמתגלה כהרבה יותר ממשחק. אחת אחת נלקטות האבדות, חלק כעבור שנים, ומוחזרות לבעלים שלהם. דרך שנים עשר סיפורים מן החיים, הקשורים זה לזה בקשרים גלויים וסמויים, לוקח אותנו הרב ורד למסע של חיפוש ומציאה פנימה והחוצה ושוב פנימה. 222 עמ', כריכה רכה, בהוצאת ספריית נצרים.

קישורים חיצוניים
 שיעוריו של הרב באתר ערוץ מאיר
 מתוך אתר צוהר




 שיעוריו באתר ישיבה
 כל הכתבות על הרב אייל ורד, באתר ערוץ 7
 ממרירו למתיקא, ארכיון מאמרים של הרב אייל ורד, https://wordpress.com/stats/year/eyalvered.home.blog

הערות שוליים

קטגוריה:רבני צהר
קטגוריה:רבני הציונות הדתית
קטגוריה:סגל מכון מאיר
קטגוריה:בוגרי ישיבת נחלים
קטגוריה:סופרים ישראלים
קטגוריה:בוגרי ישיבת הגולן
קטגוריה:חיילי צה"ל במלחמת חרבות ברזל
קטגוריה:תלמידי הרב יצחק גינזבורג
קטגוריה:ישראלים שנולדו ב-1972